**Ministru kabineta noteikumu projekta “Grozījumi Ministru kabineta 2014. gada 2. septembra noteikumos N. 529 “Ēku būvnoteikumi”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījumi Ministru kabineta 2014. gada 2. septembra noteikumos Nr. 529 “Ēku būvnoteikumi”” (turpmāk – noteikumu projekts) mērķis ir vienkāršot ēku vai to daļu atjaunošanas un pārbūvju saskaņošanu, veicinot ātrāku un efektīvāku būvniecības procesu, mazinot administratīvo slogu un izmaksas.Ministru kabineta noteikumi stājas spēkā 2021. gada 1. novembrī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ekonomikas ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Līdz šim esošas ēkas vai tās daļas atjaunošanas (atjaunot nolietojošos būves nesošos elementus vai konstrukcijas) vai pārbūves (piemēram, pie trešās grupas ēkas ieejas izbūvēt pandusu vai ēkas fasādes loga vietā izbūvēt durvju ailu ar ārējām kāpnēm, neveicot citas būvdarbus ēkā) gadījumā bija nepieciešams izstrādāt būvprojektu, ja ēka ir trešās grupas ēka, tad nepieciešama arī būvprojekta ekspertīze, kas šādos gadījumos sadārdzina un paildzina būvniecību, neskatoties uz to, ka veicamie darbi ir nelieli, bet dokumentu izstrāde un saskaņošana prasa gana daudz resursus. Tāpat saņemti priekšlikumi, ka ne visos ēkas atjaunošanas gadījumos ir nepieciešama būvniecības ieceres dokumenti. Ir pietiekami, ja attiecīgos jautājumus risina ar pašvaldības saistošajiem noteikumiem, piemēram, markīžu izvietošanai vai fasādes krāsošanai.Ar noteikumu projektu paredzēts vienkāršot ēku vai to daļu atjaunošanas un pārbūvju saskaņošanu, pārskatīt noteiktās procedūras (tai skaitā pieņemšanu ekspluatācijā), nodrošināt ērtākus risinājumus būvniecības informācijas sistēmā, samazinot būvniecības ieceres iesniegumu veidus, kā arī novērstu praksē konstatētās nepilnības un citi redakcionāli precizējumi. Proti, nepieciešams iesniegt valdījuma vai lietojuma gadījumā dokumentu (piemēram, nomas, īres, patapinājuma līgumu), kas apliecina tiesības ierosināt būvniecību, ja attiecīgā informācija nav pieejama valsts informācijas sistēmās, lai institūcija, kura pilda būvvaldes funkcijas, ievērojot Ministru kabineta 2014.gada 19.augusta noteikumu Nr.500 “Vispārīgie būvnoteikumi” 3.1.apakšpunktu, varētu pārliecināties, ka minētai personai ir tiesības ierosināt būvniecību, jo ne vienmēr šāda informācija ir pieejama valsts informācijas sistēmās.Redakcionāli vēl precizēts Ministru kabineta 2014. gada 2. septembra noteikumu Nr. 529 “Ēku būvnoteikumi” (turpmāk – Noteikumi Nr. 529) 53.punkts, jo institūcijas, kura pilda būvvaldes funkcijas, kompetencē nav pārliecināties (kontrolēt) par ēkas vai telpu grupas atbilstību saimnieciskās darbības uzsākšanas nosacījumiem, 65. punkts, jo institūcijas, kura pilda būvvaldes funkcijas, kompetencē nav noteikt pēc kādiem normatīvajiem aktiem izstrādājams būvprojekts, kā arī Noteikumu Nr.529 143.punkts, jo attiecīgās prasības noteiktas jau Ministru kabineta 2013.gada 30.aprīļa noteikumu Nr.240 “Vispārīgie teritorijas plānošanas, izmantošanas un apbūves noteikumi”.[1] Lai vieglāk uztvertu šobrīd spēkā esošajos Noteikumos Nr.529 lietoto terminoloģiju (sezonas ēka, vienkāršota atjaunošana, darbu organizēšanas shēma, ģenerālplāns), kā arī ieviestu jaunu terminu, noteikumi papildināti ar definīcijām.Lai atvieglotu nelielas pārbūves, kas būtiski neietekmē ēkas mehānisko stiprību un stabilitāti, un to izdalītu no Būvniecības likumā lietotā termina pārbūve, ko var veikt būvatļaujas būvniecības procesā, tiek konkretizēts tā izteiktā jēdziena izpratnes robežas un noteikumu projektā definēts – vienkāršota pārbūve, kas ietver tādus būvdarbus kā nesošajās konstrukcijās jaunu ailu būvniecību, ēkas ārējo kāpņu, pandusa vai terases jaunu būvniecību, pārbūvi, nojaukšanu.Būvniecības likumā lietotais termins atjaunošana sevī ietver arī vienkāršotu atjaunošanu, bet pārbūve – vienkāršotu pārbūvi.[2] Jau šobrīd Noteikumu Nr. 529 7. punktā ir noteikti gadījumi, kad nav nepieciešama būvniecības ieceres dokumentācija, un tā tiek saglabāta arī turpmāk, piemēram, interjera projektiem, pirmās grupas ēku atjaunošanai, ēkas lieveņa, ārējo kāpņu un ārējo jumtūdeņu novadsistēmu atjaunošanai, logu un ārduvju atjaunošanai vai nomaiņai, lodžiju aizstiklošanai, fasādes un jumta krāsošanai, pirmās vai otrās grupas vienstāva ēkas (sezonas) bez pamatiem jaunai būvniecībai vai novietošanai ārpus publiskās ārtelpas. Lai atvieglotu meža un medību infrastruktūras objektu, kā arī rekreācijas būvniecību, regulējums precizēts par publiskā ārtelpā – mežā, būvējamiem medību un rekreācijas infrastruktūras objektiem, piemēram, pirmās grupas sezonas ēku būvniecība un novietošana meža zemēs, bez būvniecības ieceres dokumentācijas. Atbilstoši Zemkopības ministrijas sniegtajai informācijai norādām, ka Meža likuma 1.pantā definēts, ka atmežošana ir personas darbības izraisīta meža pārveidošana citā zemes lietošanas veidā (3.punks), meža infrastruktūra ir mežā būvēti vai ierīkoti objekti meža apsaimniekošanas un aizsardzības vajadzībām, kā arī rekreācijai (23.punkts).Ministru kabineta 2016.gada 21.jūnija noteikumu Nr.384 “Meža inventarizācijas un Meža valsts reģistra informācijas aprites noteikumi” 2.pielikumā noteikti Meža zemes veidi meža apsaimniekošanā un to atbilstība zemes lietošanas veidam. Zemes lietošanas veids ir mežs meža infrastruktūras objektiem.Līdz ar to atpūtas vietu ierīkošanai (rekreācijas objekts – piemēram, īpaši ierīkota telšu un atpūtas vieta, informācijas zīmes un norādes, mazās arhitektūras formas) nepieciešamās būves uzskata par meža infrastruktūras objektiem (rekreācijas platība līdz 0,1ha platībai) un šādas sezonas ēku būvniecību, ja tās kalpos rekreācijai, atmežošana nav jāveic, kā arī kompensācija neattiecas uz personu, kura mežā veic meža infrastruktūras objektu būvniecību (Meža likuma 41.panta otrā daļa).Vienlaikus, izvērtējot vēl citus iespējamos gadījumus no drošības viedokļa un būvvalžu ieteikuma, noteikumu projekts papildināts ar iespēju, ka fasādes un jumta ieseguma krāsošanai, fasādes apgaismojuma ierīkošanai, markīžu un citu ierīču izvietošanai uz ēkas fasādes un jumta nav nepieciešama dokumentācija, bet pašvaldības saistošajos noteikumos šajos gadījumos varēs noteikt pienākumu tos saskaņot. Iekārtu uzstādīšana uz ēkas jumta vai fasādes nav uzskatāmi par būvdarbiem, līdz ar to nav piemērojams būvniecības process. Tomēr pašvaldība savos teritorijas izmantošanas un apbūves noteikumos var noteikt, kur dažādas iekārtas ir vai nav (aizliegts) uzstādamas. Regulējums paredz, ka pašvaldība šādos gadījumos varētu noteikt pienākumu saņem saskaņojumu, lai uzstādītā iekārta, piemēram, iederētos pilsētvidē. Līdzīgi ir ar ēkas vai jumta fasādes krāsojumu, ja tiek ievērots līdzšinējais krāsojums, no būvniecības regulējuma viedokļa ir uzskatāms par nebūtiskiem (mazsvarīgiem) būvdarbiem būves stāvokļa uzlabošanai (atjaunošanai), lai būtu nepieciešama būvniecības ieceres dokumentācija. Tomēr ņemot vērā, ka šobrīd atsevišķās pašvaldībās saistošajos noteikumos ir noteikta kārtība saskaņot krāsu pasi, šāds regulējums saglabātu līdzšinējo kārtību. Savukārt, lai ierīkotu esošai ēkai fasādes apgaismojuma, šādi būvdarbi nav skaņojami ar institūciju, kura pilda būvvaldes funkcijas, bet tikai ar attiecīgā tīkla īpašnieku. Līdz ar to pašvaldība šādos gadījumos varētu noteikt pienākumu saņem saskaņojumu, lai iederētos pilsētvidē. Tāpat pirmās grupas ēkas, kā arī vienstāva otrās grupas palīgēkas var atjaunot un pārbūvēt, ja netiek mainīts lietošanas veids un būvapjoms. Ēku atjaunošana ietver gan ēkas fasādes krāsošanu, jumta ieseguma krāsošanu, jumta ieseguma, logu un durvju nomaiņu, kā arī ēkas apmales, lieveņa, ārējo kāpņu, pandusa, terases un ārējo jumtūdeņu novadsistēmu atjaunošanu, arī vienkāršotu atjaunošanu. Papildināts arī regulējums par otrās un trešās grupas ēkas lodžiju aizstiklošanu atbilstoši pašvaldības teritorijas izmantošanas un apbūves noteikumos apstiprinātai lodžiju aizstiklošanas paraugskicei tipveida dzīvojamām ēkām. Savukārt, ja šādas vienotas un saskaņotas fasādes lodžijas aizstiklojuma skices nav, ir jāpiesaista būvspeciālists, kas izstrādās ēkas fasādes lodžiju aizstiklošanas skici, Dzīvokļa īpašuma likumā noteiktajā kārtībā jāpieņem lēmums par lodžiju aizstiklošanas pieļaujamību un jāierosina ēkas atjaunošana, iesniedzot paskaidrojuma rakstu (ēkas atjaunošana) institūcijā, kura pilda būvvaldes funkcijas, saskaņošanai.Atbilstoši Dzīvokļa īpašuma likuma 2.panta otrajai daļai dzīvokļa īpašums kā lietu kopība sastāv no atsevišķā īpašuma un attiecīgās kopīpašuma domājamās daļas. Saskaņā ar minētā likuma 4.panta pirmās daļas 1.punktu kopīpašumā esošajā daļā, cita starp, ietilpst atsevišķas dzīvojamās mājas un tās ārtelpu (galeriju, balkonu, lodžiju, terašu) ārējās norobežojošās konstrukcijas (tai skaitā sienas, arhitektūras elementi, jumts, koplietošanas telpu logi un durvis, arī ārdurvis). Šajā sakarā Dzīvokļa īpašuma likuma 16.panta otrās daļas 2.1punkts kopsakarā ar 17.panta septīto daļu paredz: lai pieņemtu lēmumu par atsevišķā īpašuma robežās esošo dzīvojamās mājas kopīpašuma elementu pārbūves un restaurācijas kārtību, nepieciešams, lai ”par” nobalso dzīvokļu īpašnieki, kuri pārstāv vismaz divas trešdaļas no visiem dzīvokļu īpašumiem. Lai pieņemtu lēmumu par cita veida būvdarbu veikšanas kārtību kopīpašumā, nepieciešams, lai “par” nobalso dzīvokļu īpašnieki, kuri pārstāv vairāk nekā pusi no visiem dzīvokļu īpašumiem, kā to noteic Dzīvokļa īpašuma likuma 16.panta trešā daļa. Savukārt situācijā, kad dzīvojamā māja nav sadalīta atsevišķos dzīvokļu īpašumos, šāds lēmums var tikt pieņemts tikai ar visu dzīvojamās mājas kopīpašnieku piekrišanu, kā to paredz Civillikuma 1068.panta pirmā daļa.Savukārt, veicot jebkāda veida aizstiklošanu bez saskaņošanas ar institūciju, kura pilda būvvaldes funkcijas, vai neievērojot saskaņoto aizstiklojama veidu (risinājumu), atbilstoši Būvniecības likuma 18.panta otrajai daļai šādi būvdarbi klasificējami kā patvaļīga būvniecība.Tas, ka regulējums neparedz izstrādāt kāda veida dokumentāciju un to saskaņot institūcijā, kura pilda būvvaldes funkcijas, personu neatbrīvo no pienākuma ievērot trešo personu intereses, citos normatīvajos aktos noteiktās prasības (piemēram, Civillikums, Aizsargjoslu likums, likums “Par kultūras pieminekļu aizsardzību”, Ministru kabineta 2003.gada 26.augusta noteikumi Nr.474 “Noteikumi par kultūras pieminekļu uzskaiti, aizsardzību, izmantošanu, restaurāciju un vidi degradējoša objekta statusa piešķiršanu”, Ministru kabineta 2013.gada 30.aprīļa noteikumi Nr.240 “Vispārīgie teritorijas plānošanas, izmantošanas un apbūves noteikumi”, Latvijas būvnormatīvi), pašvaldības teritorijas izmantošanas un apbūves noteikumus, kā arī saņemt saskaņojumus (piemēram, kopīpašuma gadījumā), ja tādi nepieciešami.Gan Noteikumos Nr.529, gan noteikumu projektā jēdziens “publiskā ārtelpa” lietots atbilstoši Ministru kabineta 2013.gada 30.aprīļa noteikumu Nr.240 “Vispārīgie teritorijas plānošanas, izmantošanas un apbūves noteikumi” 2.21. apakšpunkta izpratnē.Vienlaikus, lai mazinātu izmaksas attiecībā uz atļaujām, kas nepieciešamas, lai varētu uzsākt sezonāla rakstura komercdarbību kādā vietā vai saskaņotu publisku pasākumu, ir noteikts, ka gadījumā, ja saņemta atļauja publiska pasākuma vai ielu tirdzniecībai – nav nepieciešama papildus atļauja no institūcijas, kura pilda būvvaldes funkcijas, lai novietotu ēku, kura nepieciešama publiskajam pasākuma vai ielu tirdzniecības nodrošināšanai.[3] Pārskatot ēku būvniecības procesu un ievērojot būvvaldei noteikto kompetenci, noteikumu projektā ieviesta jauna saskaņošanas procedūra – paziņojums par būvniecību, kas būtu piemērojams vairākos gadījumos, kad nav nepieciešama institūcijas, kura pilda būvvaldes funkcijas, atļauja veikt būvdarbus, bet tie veicami pamatojoties uz būvspeciālista (būvkomersanta) izstrādātas dokumentācijas vai atsevišķos gadījumos – paša būvniecības ierosinātāja izstrādātu dokumentāciju, piemēram, pirmās grupas ēka nojaukšana vai otrās grupas palīgēkas nojaukšana, pirmās grupas palīgēkas jauna būvniecība vai novietošana. Savukārt, lai nodrošinātu, ka persona neveic patvaļīgu būvniecību, pirms būvdarbu uzsākšanas par to ir jāinformē institūcija, kura pilda būvvaldes funkcijas, iesniedzot būvniecības informācijas sistēmā paziņojumu par būvniecību (noteikumu projekta 1.1 pielikums), kuram pievieno būvspeciālista vai būvniecības ierosinātāja izstrādātu dokumentu. Jānorāda, ka līdzīgs būvniecības veids jau šobrīd pastāv Ministru kabineta 2014. gada 30. septembra noteikumos Nr. 573 “Elektroenerģijas ražošanas, pārvades un sadales būvju būvnoteikumi”. Minētā kārtība piemērojama otrās vai trešās grupas ēkas vai tās daļas vienkāršotai atjaunošanai bez lietošanas veida maiņas (iepriekš – apliecinājuma karte vienkāršotai atjaunošanai), piemēram, dzīvokļa, biroja, tirdzniecības centrā telpu funkcionāliem vai tehniskiem uzlabojumiem – nenesošo starpsienu būvniecībai, tāpat arī pirmās grupas, otrās grupas viena dzīvokļu dzīvojamās ēkas, palīgēkas, vai lauku saimniecības nedzīvojamās ēkas nesošajās konstrukcijās ailu (piemēram logu, durvju, lūku, inženiertīklu šahtu vai šķērsojumu) jaunai būvniecībai (izņemot ēkas ielas fasādē), pārbūvei vai nojaukšanai ārpus publiskās ārtelpas. Jāņem vērā, ka būvspeciālistam ir pienākums izstrādāt tādu risinājumu, kas nodrošina ēkas vai tās daļas konstrukciju noturību, ugunsdrošību, lietošanas drošumu, vides pieejamību (ja atbilstoši normatīvajiem aktiem nodrošināma vides pieejamība), arhitektonisko kvalitāti, jaunu inženiertīklu ierīkošanu vai esošo pārbūvi, lai nodrošinātu būvniecības ieceres un ēkas atbilstību normatīvo aktu prasībām, atbilstību paredzētajam lietošanas veidam un normatīvajiem aktiem, kā arī trešo personu īpašuma tiesību ievērošanu. Lai nodrošinātu, ka paziņojumam par būvniecību pievieno būvspeciālista izstrādātu dokumentu, būvspeciālistam tas būs jāapstiprina būvniecības informācijas sistēmā pirms paziņojums par būvniecību iesniegts institūcijai, kura pilda būvvaldes funkcijas.Savukārt, nojaucot pirmās grupas ēku vai otrās grupas palīgēku, kā arī būvējot vai novietojot pirmās grupas palīgēku, nojumi meža zemēs (iepriekš – paskaidrojuma raksts), būvniecības ierosinātājs pats varēs norādīt nojaucamo ēku vai plānotās ēkas novietojumu uz zemes robežu plāna vai būvju situācijas plāna. Jēdziens palīgēka noteikumu projektā lietots tādā pat izpratnē kā Būvniecības likumā un Ministru kabineta 2018. gada 12.jūnija noteikumu Nr.326 “Būvju klasifikācijas noteikumi”, proti, nedzīvojama ēka (piemēram, pirts, klēts, garāža, nojume, siltumnīca, saimniecības ēka, ēka dārza inventāra, materiālu un sadzīves priekšmetu glabāšanai) un kura paredzēta citas esošas vai atļautas būves ekspluatācijas nodrošināšanai un ir ar to funkcionāli saistīta.Līdz paziņojumā par būvniecību norādītajā būvdarbu pabeigšanas termiņam būvniecības ierosinātājs būvniecības informācijas sistēmā jāapstiprina, ka būvdarbi pabeigti vai arī gadījumā, ja minētajā termiņā būvdarbi nav pabeigti, tie ir jāpagarina vai jāatceļ paziņojums par būvniecību, ja vispār nav uzsākti un netiks veikti. Pēc būvdarbu pabeigšanas ēkas jaunas būvniecības vai novietošanas gadījumā ir jāveic ēkas novietojuma izpildmērījums atbilstoši Ministru kabineta 2012.gada 24.aprīļa noteikumiem Nr.281 “Augstas detalizācijas topogrāfiskās informācijas un tās centrālās datubāzes noteikumi”.Institūcija, kura pilda būvvaldes funkcijas, ir tiesīga veikt būvdarbu tiesiskuma kontroli par būvniecības informācijas sistēmā saņemto paziņojumu par būvniecību. Būvdarbu tiesiskuma kontroles ietvaros institūcijai, kura pilda būvvaldes funkcijas, ir tiesības pārbaudīt vai uz konkrēto gadījumu ir attiecināma paziņošanas kārtība, kā arī vai veiktie būvdarbi atbilst paziņojumam par būvniecību. Institūcijas, kura pilda būvvaldes funkcijas, kompetencē ir atcelt paziņojumu par būvniecību un uzsākt lietu par patvaļīgo būvniecību – ja būvdarbi neatbilst paziņošanas kārtībai un ir nepieciešams paskaidrojuma raksts vai būvatļauja. Tā arī, ja persona savlaicīgi nepaziņo par būvdarbu pabeigšanu vai nepieciešamību pagarināt būvdarbu izpildes termiņu, proti,notekot minētajam termiņam, personai izbeidzas tiesības veikt būvdarbus un tieir kvalificējami kā patvaļīga būvniecība.Institūcija, kura pilda būvvaldes funkcijas, būvniecības informācijas sistēmā saņems paziņojumus gan par paziņojuma par būvniecību iesniegšanu, lai varētu veikt darbības savas kompetences ietvaros, gan arī par paziņojumā par būvniecību būvdarbu termiņa izpildi vai pagarinājumu, kā arī par paziņojuma par būvniecību atcelšanu.Savukārt, ja paziņojumam par būvniecību nav pievienoti personu saskaņojumi, ja tādi nepieciešami saskaņā ar normatīvajiem aktiem, tie ir risināmi civiltiesiskā kārtībā.Šāda paziņošanas kārtība nav piemērojama uz kultūras pieminekļos – ēkās, veicamajiem būvdarbiem.[4] Tāpat, ņemot vērā pēdējā laikā veiktos grozījumus Būvniecības likumā un speciālajos būvnoteikumos, salāgojot dažādu būvniecības ieceres realizācijas termiņus, ir pārskatītas ēku būvniecības saskaņošanas procedūras, paredzot, ka turpmāk ēku būvniecības procesu varēs ierosināt ar paskaidrojuma rakstu vai būvniecības iesniegumu, atsakoties no apliecinājuma kartes un samazinot būvniecības ieceres ierosināšanas iesniegumus. Noteikumu projektā precizēta 2. nodaļa (Būvniecības ierosināšana un nepieciešamie dokumenti), kur 2.2. apakšnodaļā noteikti būvniecības ieceres ierosināšanai nepieciešamie dokumenti. Savukārt 2.3., 2.4., 2.5. apakšnodaļas svītrotas, jo attiecīgās prasības ietvertas 2.2. apakšnodaļā.Turpmāk ar paskaidrojuma rakstu varēs ierosināt arī otrās un trešās grupas ēkas atjaunošanu (iepriekš – ēkas fasādes apliecinājuma karte, būvatļauja) un nojaukšanu. Ēkas atjaunošana ietver gan veicamos būvdarbus ēkas fasādē (iepriekš – ēkas fasādes apliecinājuma karte), gan pašā ēkā vai tās daļā (tai skaitā – vienkāršota atjaunošana). Trešās grupas ēkas nojaukšanu ar paskaidrojuma rakstu (iepriekš – būvatļauja) varēs ierosināt neatkarīgi vai ārējiem inženiertīkli ir vai nav atslēgti līdzīgi kā to šobrīd paredz otrās grupas ēkas nojaukšana.Ieviesta jauna saskaņošanas procedūra – vienkāršota pārbūve, lai gadījumā, kad nepieciešams veikt nelielas izmaiņas otrās vai trešās grupas ēkā vai tās daļā, piemēram, telpu grupas pielāgošana jaunajam lietošanas veidam, kas paredz nepieciešamību izbūvēt jaunu durvju ailu nesošā konstrukcijā (sienā vai fasādē), to varētu veikt atvieglotā kārtībā ar paskaidrojuma rakstu, tādejādi panākot ātrāku saskaņošanu, kas samazina nepieciešamo laiku un izmaksas. Līdzīga kārtība piemērojama, ja nepieciešams otrās vai trešās grupas ēkas ieejas mezglā izbūvēt pandusu, nodrošinot ēkas pieejamību. Savukārt, ja esošā ēkā nepieciešams veikt kāda inženiertīkla ierīkošanu, atjaunošanu vai pārbūvi piemērojami Ministru kabineta 2017. gada 9. maija noteikumiem Nr. 253 “Atsevišķu inženierbūvju būvnoteikumi”, arī gadījumos, ja inženiertīkla ierīkošanai vai pārbūvei nepieciešams izbūvēt ailu nesošās ēkas konstrukcijās.Ja ēkā vai tās daļā vienlaikus vēlas īstenot vairākas būvniecības ieceres, institūcijā, kura pilda būvvaldes funkcijas, var iesniegt vienotu būvniecības ieceres dokumentāciju, to papildinot ar attiecīgu informāciju un dokumentiem par katru būvniecības veidu, piemēram, ēkas vai telpu grupas atjaunošanu ar lietošanas veida maiņu.Vispārīgais būvniecības process, kura ietvaros izdod būvatļauju, saglabāts gadījumos, kad nepieciešams ierosināt otrās vai trešās grupas ēkas jaunu būvniecību, novietošanu, restaurāciju vai pārbūvi.Noteikumu projekta 232. punktā noteikts, ka līdz šo noteikumu spēkā stāšanas brīdim akceptētās apliecinājuma kartes (vienkāršotai atjaunošanai ar/bez lietošanas veida maiņas) un ēkas fasādes apliecinājuma kartes ir īstenojamas akcepta brīdī noteiktā termiņā, bet būvdarbu pabeigšana veicama, iesniedzot apliecinājuma kartes II daļu un 157. punktā noteiktos dokumentus, kā arī būvatļaujas, kas izdotas ēkas vai tās daļas atjaunošanai, pabeidzamas atbilstoši uzsāktajam būvniecības procesam, proti, izstrādājot būvprojektu un ēkas vai tās daļas pieņemšanu ekspluatācijā ierosinot saskaņā ar 8.2. apakšnodaļā noteikto kārtību.Tā kā būvniecības ierosināšanai izstrādājamo un institūcijā, kura pilda būvvaldes funkcijas, iesniedzamo dokumentu apjoms netiek palielināts, līdz ar to pēc būtības nemaina iesaistīto personu esošos pienākumus un tiesības, kā arī netiek palielināts administratīvais slogs. Atsevišķos gadījumos tas tiek samazināts, piemēram, ēkas atjaunošanas vai vienkāršotas pārbūves gadījumā, to varēs veikt ar paskaidrojuma rakstu nevis vispārīgajā būvniecības procesā, kura ietvaros tiek izdota būvatļauja.[5] Lai nodrošinātu Nekustamā īpašuma valsts kadastra informācijas sistēmā aktuālus datus par ēkām un telpu grupām, kā arī personām ērtāku pakalpojuma pieejamību, kas tai ļaus ietaupīt laiku, noteikumu projekts papildināts ar vēl citiem gadījumiem, kad būvniecības procesa ietvaros iesniegtais iesniegums vienlaikus ir uzskatāms arī par iesniegumu ierosināt ēkas vai telpu grupas kadastrālajai uzmērīšanai un attiecīgās būves vai telpu grupas datu reģistrācijai vai aktualizācijai Nekustamā īpašuma valsts kadastra informācijas sistēmā atbilstoši Nekustamā īpašuma valsts kadastra likuma 24. panta piektajai daļai.Noteikumu projekts paredz, ka būvniecības ierosinātāja paziņojums par būvniecību vienlaikus ir uzskatāms par iesniegumu Valsts zemes dienestam ēkas vai telpu grupas kadastrālajai uzmērīšanai un attiecīgās būves vai telpu grupas datu reģistrācijai vai aktualizācijai Nekustamā īpašuma valsts kadastra informācijas sistēmā, ja būvniecības ierosinātājs būvniecības informācijas sistēmā ir apstiprinājis šo būvdarbu pabeigšanu. Būvniecības informācijas sistēma nodrošinās, neiesaistot nekādus cilvēkresursus, ka attiecīgos dokumentus un strukturizētos datus nodos Valsts zemes dienestam ēkas vai telpu grupas kadastrālajai uzmērīšanai un attiecīgās būves vai telpu grupas datu reģistrācijai vai aktualizācijai Nekustamā īpašuma valsts kadastra informācijas sistēmā. Šāda kārtība attieksies uz otrās vai trešās grupas ēkas vai tās daļas vienkāršotu atjaunošanu, pirmās grupas palīgēkas jaunu būvniecību vai novietošanu ārpus publiskās ārtelpas (neattiecas uz pilsētām).Noteikumu projekts paredz arī, ka būvniecības ierosinātāja iesniegums (paskaidrojuma raksta II daļa) vienlaikus ir uzskatāms par iesniegumu Valsts zemes dienestam ēkas vai telpu grupas kadastrālajai uzmērīšanai un attiecīgās būves vai telpu grupas datu reģistrācijai vai aktualizācijai Nekustamā īpašuma valsts kadastra informācijas sistēmā, ja institūcija, kura pilda būvvaldes funkcijas, būvniecības informācijas sistēmā ir izdarījusi atzīmi par būvdarbu pabeigšanu. Institūcija, kura pilda būvvaldes funkcijas, izskatot paskaidrojuma rakstu II daļu, akceptē to neatkarīgi no Valsts zemes dienestam veicamajām darbībām un to pakalpojuma samaksas saņemšanas. Pēc tam, kad institūcija, kura pilda būvvaldes funkcijas, būvniecības informācijas sistēmā ir izdarījusi atzīmi par būvdarbu pabeigšanu, būvniecības informācijas sistēma nodrošinās, neiesaistot nekādus cilvēkresursus, ka attiecīgos dokumentus un strukturizētos datus nodos Valsts zemes dienestam ēkas vai telpu grupas kadastrālajai uzmērīšanai un attiecīgās būves vai telpu grupas datu reģistrācijai vai aktualizācijai Nekustamā īpašuma valsts kadastra informācijas sistēmā. Šāda kārtība attieksies uz paskaidrojuma raksta būvniecības procesā pabeidzamajiem būvdarbiem, piemēram, pirmās grupas ēkas, otrās grupas palīgēkas jaunu būvniecību vai novietošanu, pirmās grupas ēkas vai tās daļas restaurāciju vai pārbūvi, pirmās, otrās vai trešās grupas ēkas vai tās daļas atjaunošanu vai vienkāršotu pārbūvi.Būvniecības likuma 24.panta 62 daļa nosaka, ka būvniecības ierosinātājs vai tā pilnvarotā persona, kurai būvniecības informācijas sistēmā izdota vai reģistrēta pilnvara, var būvniecības informācijas sistēmā ierosināt būves un telpu grupas kadastrālo uzmērīšanu un datu reģistrāciju vai aktualizāciju Nekustamā īpašuma valsts kadastra informācijas sistēmā, izmantojot noteiktu būvniecības informācijas sistēmā šim mērķim izveidotu elektronisko pakalpojumu, iesniegumu parakstot ar drošu elektronisko parakstu vai būvniecības informācijas sistēmā pieejamiem parakstīšanas rīkiem, tādejādi būvniecības informācijas sistēmā piedāvātais risinājums nemaina Valsts zemes dienesta pakalpojuma sniegšanu un samaksas kārtību, bet tikai paplašina, kādos būvniecības gadījumos, personas iespējas ierosināt datu reģistrāciju vai aktualizāciju Nekustamā īpašuma valsts kadastra informācijas sistēmā. Valsts zemes dienests nodrošina izrietošo valsts pārvaldes pakalpojumu aprakstu aktualizāciju valsts pārvaldes pakalpojumu portālā [www.latvija.lv](http://www.latvija.lv) atbilstoši Ministru kabineta 2017. gada 4. jūlija noteikumu Nr. 399 “Valsts pārvaldes pakalpojumu uzskaites, kvalitātes kontroles un sniegšanas kārtība” noteiktajai kārtībai.Savukārt, pirmās grupas ēkas nojaukšanas, otrās grupas palīgēkas nojaukšanas gadījumā, apstiprinot būvniecības informācijas sistēmā būvdarbu pabeigšanu, dati par ēkas neesību, ievērojot Ministru kabineta 2015. gada 28. jūlija noteikumu Nr.438 “Būvniecības informācijas sistēmas noteikumi” 34.4.apakšpunktu, tiks nodoti Nekustamā īpašuma valsts kadastra informācijas sistēmai bez personas iesaistes (nav nepieciešams iesniegums par būves dzēšanu).Būvniecības ierosinātājam samazināsies administratīvais slogs, jo atbilstoši vienas pieturas aģentūras principam, izmantojot būvniecības informācijas funkcionalitāti, vienlaikus ar atzīmes būvdarbu pabeigšanas (paziņojuma par būvniecību vai paskaidrojuma raksta II daļu) izdarīšanu varēs ierosināt ēkas vai telpu grupas datu aktualizāciju Nekustamā īpašuma valsts kadastra informācijas sistēmā. Minētā kārtība nodrošinās, ka objekts, kurš ir nodots ekspluatācijā, tiks reģistrēts Kadastra informācijas sistēmā un datus varēs izmantot dažādos valsts pārvaldības procesos kā reģistrācijai zemesgrāmatā, tā arī kadastrālās vērtības aprēķināšanai un nodokļu politikas plānošanai.[6] Ar Ministru kabineta 2017. gada 9. maija noteikumiem Nr. 253 “Atsevišķu inženierbūvju būvnoteikumi” (turpmāk – Noteikumi Nr. 253) tika ieviesta jauna projektēšanas pamatne – būvju situācijas plāns, kas ļāva atsevišķos gadījumos samazināt izmaksas attiecībā uz nepieciešamību rasējumus sagatavot uz topogrāfijas plāna pamatnes. Pārvērtējot topogrāfiskā plāna nepieciešamību ēku būvniecības gadījumā, noteikumu projekts papildināts ar jaunu 2.1.1 apakšnodaļu “Projektēšanas pamatnes”, kurā ietverts līdzvērtīgs regulējums par būvju situācijas plānu kāds tas jau ir noteikts Noteikumos Nr. 253. Jau šobrīd Valsts zemes dienests un pašvaldības uzkrāj ģeotelpisko informāciju, kas var tikt izmantota būvniecības procesam derīga kartogrāfiskā materiāla izgatavošanai. Noteiktu projektā ir noteikts, ka ģeodēzisko darbu veikšanai persona (mērnieks) un pašvaldība (atsevišķos gadījumos) var izgatavot būvju situācijas plānu (ielu sarkano līniju, Nekustamā īpašuma valsts kadastra informācijas sistēmā reģistrēto zemes vienības robežu un būvju, kā arī zemes gabala augstas detalizācijas topogrāfiskās informācijas, savietots attēlojums vizuāli uztveramā formā). Tomēr ir jānodrošina, ka šāds kartogrāfiskais materiāls nav acīmredzami neprecīzs. Nepieciešamības gadījumā mērnieks precizē iegūto informāciju pēc stāvokļa dabā. (noteikumu projekta 2.1.1 apakšnodaļa). Ja pamata informācija ir nepietiekama, tad šādu plānu neizgatavo. Tāpat jāuzsver, ka Nekustamā īpašuma valsts kadastra informācijas sistēmas telpiskos datus (kadastra karti) topogrāfiskās uzmērīšanas vajadzībām būvju situācijas plāna izstrādātājs saņem uz rakstiskas vienošanās pamata Valsts zemes dienesta datu publicēšanas un e-pakalpojumu portālā www.kadastrs.lv. Nekustamā īpašuma valsts kadastra informācijas sistēmas telpiskos datus (kadastra karti) topogrāfiskās uzmērīšanas vajadzībām Valsts zemes dienests apliecina ar e-zīmogu. Būvju situācijas plāna sagatavošanai nepieciešamo informāciju tās sagatavotājs pieprasa no Valsts zemes dienesta ārpus būvniecības informācijas sistēmas, tas nav pakalpojums, ko nodrošina būvniecības informācijas sistēma.Būvju situācijas plāns ir izmantojams vienmēr, ja pašvaldības vai personas, kurai pašvaldība deleģējusi augstas detalizācijas topogrāfiskās informācijas datubāzes uzturēšanu, ir augstas detalizācijas topogrāfiskā informācija par zemes gabalu, kurā ir plānota būvdarbu veikšana. Pirmās grupas ēkas būvniecības gadījumā var izmantot arī zemes gabala robežu plānu kā tas noteikts līdz šim. Savukārt, ja būvprojekts minimālā sastāvā izstrādāts uz topogrāfiskās plāna pamatnes, tad būvprojektu var izstrādāt uz būvju situācijas plāna.[7] Precizēts regulējums par būvatļaujā ietveramajiem projektēšanas un būvdarbu uzsākšanas nosacījumiem. Precizēts Noteikumu Nr.529 54.1.1. apakšpunkts, ka institūcijā, kura pilda būvvaldes funkcijas, iesniedzamās būvprojekta daļas un citas prasības būvprojekta detalizācijai atbilstoši vietējās pašvaldības apbūves noteikumiem ir jāievēro Būvniecības likuma 15.panta piektajā daļā noteiktais, proti, vietējās pašvaldības teritorijas apbūves noteikumos var noteikt papildu nosacījumus attiecībā uz būvprojekta detalizāciju, ja tie nepieciešami, lai būve iekļautos ainavā vai pilsētvidē. Tādejādi pašvaldības teritorijas apbūves noteikumos var noteikt tikai papildu nosacījumus, kurus izvirza kā projektēšanas nosacījumus, attiecībā uz būvprojekta detalizāciju, lai būve iekļautos ainavā vai pilsētvidē (nepārsniedzot Būvniecības likuma tvērumu) nevis uz jebkura veida papildu detalizācijas nepieciešamību.Noteikumu Nr.529 54.1.6. apakšpunkts nosaka, ka projektēšanas nosacījumos ietver normatīvajos aktos noteiktajos gadījumos citus dokumentus, atļaujas vai saskaņojumus, kas ļauj institūcijai, kura pilda būvvaldes funkcijas, izvirzītas prasības, kas izriet no citu jomu normatīvajiem aktiem. Vienlaikus tādas prasības kā vides pieejamība, kā arī citas prasības atbilstoši teritorijas plānojumam, lokālplānojumam vai detālplānojumam (ja tāds ir izstrādāts) ir jāievēro, izstrādājot būvniecības ieceri, neatkarīgi vai tas tiek norādīts vai netiek noradīts būvatļaujas projektēšanas nosacījumos, tādēļ svītroti attiecīgi apakšpunkti.Savukārt, Noteikumu Nr.529 54.2.5.apakšpunkts jau nosaka, ka būvdarbu uzsākšanas nosacījumos var ietver prasību iesniegt citus dokumentus, ja to paredz normatīvie akti. Nacionālā kultūras mantojuma pārvaldes saskaņojuma nepieciešamību (atļauju) nosaka citi normatīvie akti, piemēram, likums “Par kultūras pieminekļu aizsardzību”, Ministru kabineta 2003.gada 26.augusta noteikumi Nr.474 “Noteikumi par kultūras pieminekļu uzskaiti, aizsardzību, izmantošanu, restaurāciju un vidi degradējoša objekta statusa piešķiršanu”, tādēļ, ievērojot Ministru kabineta 2009. gada 3. februāra noteikumu Nr. 108 “Normatīvo aktu projektu sagatavošanas noteikumi” 3.2. apakšpunktu, svītrots 54.2.4.apakšpunkts.[8] Precizēts otrās un trešās grupas ēku būvprojekts sastāvs – vispārīgo daļa un arhitektūras daļa, novēršot praksē konstatētās interpretācijas par šo daļās ietveramajiem dokumentiem un izstrādātāja kompetenci atbilstoši Būvniecības likuma 13. pantam. Tāpat precizēts par ēkas energoefektivitātes novērtējumu, kas ir pievienojams būvniecības informācijas sistēmā kā atsevišķs dokuments nevis būvprojekta sastāvā ietilpstošs dokuments.Tā kā būvdarbu laikā bieži būvprojektā paredzētie būvizstrādājumi tiek aizstāti ar citiem būvizstrādājumiem, veiktas izmaiņas būvdarbu veikšanas projektā, līdz ar to būvprojekta stadijā veiktā būvekspertīze, piemēram, ekonomiskai daļai, energoefektivitātes novērtējumam, darba organizēšanas projektam, vairs nav aktuāla. Būvprojekta būvekspertīzē būtu jāizvērtē tās būvprojekta daļas, kuras ir būtiskas, lai uzskatītu, ka ēka ir droša un ekspertīzē nevajadzētu vēlreiz pārbaudīt visu trešās grupas ēkas būvprojektu, tādēļ precizēts regulējums, kurām būvprojekta daļām veicama ekspertīze – būvkonstrukciju daļai un citu būvprojekta daļās iekļautajiem ugunsdrošības risinājumiem atbilstoši ugunsdrošības pasākumu pārskatā norādītajam. Ja būves mehāniskā stiprība un stabilitāte attiecas uz būvprojekta būvkonstrukciju daļu, tad ugunsdrošības risinājumi var skart gan arhitektūras daļu, gan būvkonstrukciju daļu, gan inženiertīklu daļas. Būvkonstrukciju daļas būvekspertīze ietver būves konstrukciju risinājumu un aprēķinu pārbaudi. Pie tam saskaņā ar Ministru kabineta 2014. gada 19. augusta noteikumu Nr. 500 “Vispārīgie būvnoteikumi” (turpmāk – Noteikumi Nr. 500) 60. punktu, ja tiek mainīts būves arhitektoniskais risinājums vai būves, tās nesošo konstrukciju vai to daļu konstruktīvais risinājums, atkārtotu būvprojekta ekspertīzi veic tikai tām būvprojekta daļām, attiecībā uz būves mehānisko stiprību, stabilitāti, ugunsdrošību vai lietošanas drošumu. Tāpat jānorāda, ka viena būvprojekta ietvaros dažādu grupu būvju gadījumā obligātā ekspertīze attiecas tikai uz trešās grupas ēkām.[9] Noteikumu projektā tiek precizēti punkti, kā tiek pagarināta būvatļauja, ja tiek pārsniegts būvatļaujā norādītais maksimālais būvdarbu veikšanas ilgums, kas atbilstoši Noteikumiem Nr. 500 ir pieci vai astoņi gadi. Šobrīd Noteikumu Nr. 529 95. un 96. punktā ietvertais spēkā esošais regulējums attiecībā uz noteiktu objektu būvatļaujas pagarināšanas iespējamību līdz šim nav piemērots. Līdz ar to, tiek paredzēts svītrot 95. un 96. punktu un atbilstoši precizēt 97. punktu. Turpmāk visos gadījumos tiks piemērota vienota būvatļaujas pagarināšanas kārtība, proti, būvatļauju pagarina uz būvniecības ierosinātāja pieprasīto laiku, ja institūcijai, kura pilda būvvaldes funkcijas, būvniecības informācijas sistēmā ir pieejama aktuāla ēkas kadastrālās uzmērīšanas lieta un iesniegts ēkas novietnes un tai izbūvēto ārējo inženiertīklu izpildmērījuma plāns.[10] Ievērojot paredzētās izmaiņas būvniecības ieceres ierosināšanā (noteikumu projekta 2. nodaļa), ir precizēta 8. nodaļa (Pieņemšana ekspluatācijā un atsevišķu darbu pabeigšana), kur 8.1. apakšnodaļā noteikta paskaidrojuma raksta būvniecības procesa būvdarbu pabeigšana un 8.2. apakšnodaļa – būvatļaujas gadījumā. Savukārt 8.3., 8.4., 8.5., 8.6., 8.7. apakšnodaļas svītrotas, jo attiecīgās prasības ietvertas 8.1. apakšnodaļā.Ar grozījumiem Būvniecības likumā (Nr: 574/Lp13) tiek precizēts regulējums par vietējas pašvaldības būvvaldes kompetenci būvniecības kontroles procesā, paredzot, ka vietējā pašvaldība pārbauda būvniecības administratīvā procesa tiesiskumu, būves atbilstību arhitektoniskās kvalitātes principam, teritorijas plānojumam un trešo pušu interešu aizsardzību. Tādejādi pieņemot ekspluatācijā paskaidrojuma raksta būvniecības procesā tiek pievienots izpildmērījuma plāns (ar ēkas novietni, izbūvētiem ārējiem inženiertīkliem un citām vienlaikus izbūvētām būvēm), institūciju atzinumi, izmainītie risinājumi (rasējumi), ja būvdarbu veikšanas laikā tādi ir pieļaujami. Noteikumu projekts nepalielina gadījumus, kad nepieciešams izpildmērījuma plāns. Šobrīd izpildmerījuma plāns vienmēr nepieciešams ēkas jaunas būvniecības vai pārbūves gadījumā, ja mainījusies situācija apvidū (Noteikumu Nr.529 157.punkts). Arī noteikumu projektā ir saglabāta tāda pati kārtība (noteikumu projekta 157.punkta jaunā redakcija).Ja būvdarbu laikā ir veiktas izmaiņas no sākotnēji iesniegtā risinājuma, tad, ierosinot ēkas pieņemšanu ekspluatācijā, iesniedz izpildrasējumus, ja attiecīgās izmaiņas būvdarbu veikšanas laikā pieļaujamas. Savukārt, ja izmaiņas skar Būvniecības likuma 16.panta 22 daļā noteikto, tās ir jāsaskaņo pirms tam ar institūciju, kura pilda būvvaldes funkcijas. Regulējums neparedz iesniegt ēkas kadastrālās uzmērīšanas lietu, jo uzmērīšana nav saistīta ar būves drošumu, bet faktisko datu fiksēšanu apvidū. Par ēkas kvalitāti, drošumu un atbilstību normatīvo aktu prasībām atbildīgi ir būvniecības procesa dalībnieki (katrs atbilstoši savai kompetencei). Institūcija, kura pilda būvvaldes funkcijas, pārbauda patvaļīgās būvniecības esību.Savukārt, paziņošanas kārtībā (156.1punkts), institūcija, kura pilda būvvaldes funkcijas, nav iesaistīta ne būvniecības ieceres izskatīšanā, ne būvdarbu pieņemšanā, tādejādi kadastrālās uzmērīšanas lieta nav priekšnoteikums, lai būvniecības informācijas sistēmā apstiprinātu būvdarbu pabeigšanu. Tomēr, lai ēkā vai telpu grupā veiktās izmaiņas tiktu aktualizētas NĪVKIS, noteikumu projektā ir ietverts 4.2 punkts.Jānorāda, ka paziņošanas kārtībā ir ietverta šobrīd spēkā esošā regulējuma pieņemšanas kārtība, proti, vienkāršota atjaunošana (8.3.apakšnodaļa), nojaukšana (8.5.apakšnodaļa), kura arī šobrīd neparedz veikt kadastrālo uzmērīšanu, pabeidzot būvdarbus. Jauns gadījums ir ailu būvniecība ēkas nesošajās konstrukcijās pirmās grupas, otrās grupas viena dzīvokļu dzīvojamās ēkas, palīgēkas, vai lauku saimniecības nedzīvojamās ēkās, bet kadastrālās uzmērīšanas nesniegtu datus par būves drošību, bet tikai atspoguļotu, kurā konstrukcijā ir veiktas izmaiņas - izveidota jauna aila vai aizbūvēta ciet.Paskaidrojuma raksta būvniecības process ir papildināts ar iespēju atjaunot otrās un trešās grupas ēkas un veikt nelielas pārbūves nesošajās konstrukcijās. Pie tam atjaunošana šajā gadījumā ietver būvdarbus, kuru rezultātā nomaina nolietojušies būves nesošos elementus vai konstrukcijas, kā arī ēkas fasādes atjaunošana, kam jau šobrīd jau nepieciešama kadastrālā uzmērīšana (noteikumu Nr.529 8.4.apakšnodaļa). Tāpat arī jaunas durvju vai logu ailas būvniecība. Šādus būvdarbus pārbauda atbilstoši būvdarbu dokumentācijai nevis kadastrālās uzmērīšanas datiem. Tādejādi neuzskatām, ka kadastrālās uzmērīšanas lieta ļaus novērtēt minēto būvdarbu atbilstību būvniecības ieceres dokumentācijai un būves būtiskajām prasībām.Vienlaikus šie grozījumi nemaina personas pienākumus, kas izriet no Nekustamā īpašuma valsts kadastra likuma 13.panta pirmās daļas – nekustamā īpašuma īpašniekam vai, ja tāda nav, — tiesiskajam valdītājam vai kadastra subjektam ir pienākums ierosināt būves noteikšanu, ja nekustamajā īpašumā ir Kadastra informācijas sistēmā nereģistrēta būve vai Kadastra informācijas sistēmā reģistrēta apvidū neesoša būve. Kadastra subjektam ir pienākums ierosināt kadastra objekta kadastra datu aktualizāciju Kadastra informācijas sistēmā, ja mainīts nekustamā īpašuma sastāvs vai nekustamā īpašuma objektu raksturojošie dati.Tā kā būvdarbu pabeigšanai izstrādājamo un institūcijā, kura pilda būvvaldes funkcijas, iesniedzamo dokumentu apjoms netiek palielināts, līdz ar to pēc būtības nemaina iesaistīto personu esošos pienākumus un tiesības, kā arī netiek palielināts administratīvais slogs. Atsevišķos gadījumos tas tiek samazināts, piemēram, ēkas atjaunošanas vai vienkāršotas pārbūves gadījumā, to varēs veikt ar paskaidrojuma rakstu nevis vispārīgajā būvniecības procesā, kura ietvaros tiek izdota būvatļauja.[11] Ar Ministru kabineta 2020. gada 3. marta noteikumiem Nr. 121 “Grozījumi Ministru kabineta 2015. gada 16. jūnija noteikumos Nr. 312 “Noteikumi par Latvijas būvnormatīvu LBN 016-15 “Būvakustika”” sākot ar 2021. gada 1. janvāri ir noteikts, ka, lai novērtētu konstrukciju izolācijas īpašības jaunbūvējamām daudzdzīvokļu un publiskām ēkām pirms to nodošanas ekspluatācijā, veic skaņas izolācijas mērījumus ne mazāk kā trīs pārbaudes konstrukcijām. Skaņas izolācijas mērījumi neattiecas uz individuālajām dzīvojamām ēkām, kā arī uz esošu ēku atjaunošanu vai pārbūvi. Līdz ar to ierosinot otrās un trešās grupas daudzdzīvokļu un publiskām ēkas jaunbūves pieņemšanu ekspluatācijā, noteikumu projekts papildināts ar šī skaņas izolācijas mērījuma iesniegšanu institūcijā, kura pilda būvvaldes funkcijas.[12] Noteikumu projektā ir paredzēts, ka būvspeciālistam, ievadot informāciju par sevi būs jānorāda ne tikai sertifikāta numurs, bet arī darbības sfēra. Šobrīd, ja būvspeciālistam bija kompetence vienas jomas vairākās sfērās, tad šāda informācija netika norādīta. Būvniecības jomas ir projektēšana, inženierizpēte, būvdarbu vadīšana, būvuzraudzība un būvekspertīze. Būvspeciālista darbības sfēras ir noteiktas Ministru kabineta 2018. gada 20. marta noteikumu Nr. 169 “Būvspeciālistu kompetences novērtēšanas un patstāvīgās prakses uzraudzības noteikumi” 1. pielikumā.[13] Noteikumu projektā svītroti punkti, kas noteica tehniskās apsekošanas veikšanu (Noteikumu Nr. 529 191., 226. punkts) vai atzinuma iesniegšanu (vienkāršotas fasādes atjaunošanas gadījumā), pārnesot regulējumu uz Ministru kabineta noteikumu projektu “Noteikumi par Latvijas būvnormatīvu LBN 405-20 “Būvju tehniskā apsekošana””. Būvnormatīva noteiktajos gadījumos jāveic tehniskā apsekošana, par ko būvniecības informācijas sistēmā jāsagatavo tehniskās apsekošanas atzinums. Ja tehniskā apsekošana bija veikta saistībā ar plānoto būvniecību, tad būvniecības informācijas sistēmā reģistrēto tehniskās apsekošanas atzinumu pievieno konkrētai būvniecības lietai. Minētās izmaiņas abos noteikumu projektos paredzēts, ka stāsies spēkā vienlaikus – 2020.gada 1.novembrī.[14] Ņemot vērā, ka Būvniecības likuma pārejas noteikumu 21. punkts nosaka, ka ar 2020. gada 1. janvāri būvniecības administratīvais process uzsākams elektroniski būvniecības informācijas sistēmā, Noteikumu Nr.529 līdzšinējie punkti, kas noteica būvniecības procesu ārpus būvniecības informācijas sistēmas, kas nodrošina Būvniecības likuma pārejas noteikumu 22. – 24. punktā noteikto tiesību normu realizāciju, ir precizēti un iekļauti pārejas regulējumā. Tādejādi nodrošinot, ka pamatteksts satur regulējumu, kas nosaka būvniecības procesu, kas piemērojams būvniecības informācijas sistēmā, bet izņēmumi no tā noteikti tikai noslēguma jautājumos (10. nodaļa – 233.punkts).Šajā daļā grozījumi pēc būtības nemaina iesaistīto personu esošos pienākumus un tiesības, kā arī netiek palielināts administratīvais slogs.[15] Lai nodrošinātu noteikumu projekta īstenošanai nepieciešamos pielāgošanas darbus būvniecības informācijas sistēmā, noteikumu projektam ir noteikts spēkā stāšanās laiks – 2021. gada 1. novembris. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, Latvijas Pašvaldību savienība, Būvniecības valsts kontroles birojs kā būvniecības informācijas sistēmas (BIS) pārzinis, Valsts zemes dienests kā Nekustamā īpašuma valsts kadastra informācijas sistēmas pārzinis. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Plānotais tiesiskais regulējums ietekmēs visus būvniecības procesa dalībniekus, trešās personas, institūcijas, kuras pilda būvvaldes funkcijas, Būvniecības valsts kontroles biroju, valsts un pašvaldību institūcijas. |
| 2. | Tiesiskā regulējuma ietekme uz tautsaimniecību un administratīvo slogu | Kopumā administratīvais slogs samazināsies būvniecības ierosinātajam, bet citām personām tas būtiski nemainīsies. Tā kā nav nosakāms mērķgrupas lielums un nav izdalāms viens tipisks gadījums, kas varētu attiekties uz visiem būvniecības ierosinātājiem vai būvdarbu veicējiem, kā arī šīs personas ir dažādas, tad attiecīgās izmaksas nav iespējams novērtēt.Papildus ir precizēts to gadījumu skaits, kad nav nepieciešama būvniecības dokumentācija vai ir piemērojama paskaidrojuma raksta procedūra (vienkāršāka procedūra), nevis vispārīgais būvniecības process, kura ietvaros tiek izdota būvatļauja. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021.gads | Turpmākie trīs gadi (*euro*) |
| 2022. | 2023. | 2024. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 108 609,60 | 0 | 0 | 0 | 0 | 0 |
| 2.1. valsts pamatbudžets | 0 | 108 609,60 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -108 609,60 | 0 | 0 | 0 | 0 | 0 |
| 3.1. valsts pamatbudžets | 0 | -108 609,60 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | +108 609,60 | X | 0 | 0 | X | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Lai nodrošinātu noteikumu projekta īstenošanu, nepieciešams veikt pielāgošanas darbus Būvniecības informācijas sistēmā.Ņemot vērā līdz šim esošās būvniecības informācijas sistēmas izstrādes un pielāgošanas izmaksas, aprēķināts, ka noteikumu projektā paredzēto grozījumu ieviešanai nepieciešamas 264 cilvēkdienas. Vienas cilvēkdienas izmaksas ir 340 *euro* (bez PVN), līdz ar to pielāgošanas izmaksas varētu sasniegt 108 609,60 *euro* (ieskaitot PVN). |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Būvniecības informācijas sistēmas pielāgošanai nepieciešamais finansējums 108 609,60 *euro* apmērā tiks nodrošināts Ekonomikas ministrijas budžeta programmā 20.00.00 “Būvniecība” 2021. gadā piešķirto līdzekļu ietvaros. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | 1. Ņemot vērā plānotās izmaiņas, ir nepieciešams ietvert no noteikumu projekta svītrotās normas par būvju tehnisko apsekošanu Ministru kabineta noteikumu projektā “Noteikumi par Latvijas būvnormatīvu LBN 405 – 20 “Būvju tehniskā apsekošana””, kurš tiek virzīts atsevišķi. Sabiedrības līdzdalība notika no 2020.gada 10.augusta līdz 24.augustam. Noteikumu projekts izsludināts 2021.gada 7.janvāra Valsts sekretāru sanāksmē (VSS prot.Nr.1 4.§., VSS-2).2. Lai nodrošinātu, ka būvniecības ierosinātāja paziņojums par būvniecību vai iesniegums (paskaidrojuma raksta II daļa) institūcijai, kura pilda būvvaldes funkcijas, vienlaikus ir uzskatāms par iesniegumu Valsts zemes dienestam ēkas vai telpu grupas kadastrālajai uzmērīšanai un attiecīgās būves vai telpu grupas datu reģistrācijai vai aktualizācijai Nekustamā īpašuma valsts kadastra informācijas sistēmā, nepieciešams izdarīt attiecīgus grozījumus Ministru kabineta 2012. gada 10. aprīļa noteikumos Nr. 263 “Kadastra objekta reģistrācijas un kadastra datu aktualizācijas noteikumi””. |
| 2. | Atbildīgā institūcija | 1. Ekonomikas ministrija2. Tieslietu ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības pārstāvjiem tika nodrošināta iespēja iepazīties, izteikt viedokli un tikt uzklausītiem saskaņā ar Ministru kabineta 2009. gada 25. augusta noteikumu Nr.970 “Sabiedrības līdzdalības kārtība attīstības plānošanas procesā” 5. punktu un 7.4.1 apakšpunktu. |
| 2. | Sabiedrības līdzdalība projekta izstrādē | Noteikumu projekts 2020.gada 2.oktobrī publicēts gan Ministru kabineta, gan Ekonomikas ministrijas tīmekļvietnes sadaļā “Sabiedrības līdzdalība” – diskusiju dokumenti, aicinot sabiedrības pārstāvjiem rakstveidā sniegt viedokli par noteikumu projektiem līdz 2020. gada 18. oktobrim.Par šo noteikumu projektu izstrādi ir informēta arī Latvijas Būvniecības padome. |
| 3. | Sabiedrības līdzdalības rezultāti | Sabiedrības līdzdalības ietvaros par noteikumu projektu tika saņemti priekšlikumi no Rīgas pilsētas būvvaldes un Latvijas Būvuzņēmēju partnerības.Priekšlikumi par terminiem un lietoto terminoloģiju, atsevišķu punktu, kas saistīti ar paziņojumu par būvniecību, redakcionālu precizēšanu ir ņemti vērā, bet nav ņemts vērā Rīgas pilsētas būvvaldes par izņēmumu nepiemērošanu ēkām, kuras atrodas pašvaldību saistošajos noteikumos noteiktajās aizsardzības teritorijas vai vēsturiskajās apbūvēs, jo nav sniegts pamatojums šāda veida ierobežojumam, kā arī noteikumu projektā netiks noteikts termiņš par būvniecības ieceres realizācijas termiņa pagarinājumu, kas attiecas uz būvniecības iecerēm, kuras būvvalde ir akceptējusi, sākot ar 2014.gada 1.oktobri, jo termiņi netiek mainīti. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Institūcijas, kuras pilda būvvaldes funkcijas, Būvniecības valsts kontroles birojs kā būvniecības informācijas sistēmas (BIS) pārzinis, Valsts zemes dienests kā Nekustamā īpašuma valsts kadastra informācijas sistēmas pārzinim. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmē esošās pārvaldes funkcijas un institucionālo struktūru (cilvēkresursus), jo tā īstenošana tiks veikta esošā finansējuma ietvaros.Jaunas institūcijas netiks veidotas un nav nepieciešams likvidēt vai reorganizēt esošās institūcijas. Līdz ar to projekta izpilde neietekmēs institūciju cilvēkresursus. |
| 3. | Cita informācija | Nav |

Iesniedzējs:

Ekonomikas ministrs J. Vitenbergs

Vīza:

Valsts sekretārs E. Valantis

Avota, 67013262,

Evija.Avota@em.gov.lv

Lazarevs, 67013035,

Andris.Lazarevs@em.gov.lv